Mindaugas Sinkevičius

Mindaugas Sinkevičius (g. 1984 m. birželio 20 d. Jonavoje) – Jonavos rajono savivaldybės ir Lietuvos politinis veikėjas.

 Išsilavinimas 
Mokėsi Jonavos 6-ojoje vidurinėje mokykloje. 2003 m. su pagyrimu baigė Jonavos Senamiesčio gimnaziją. 2003–2007 m. studijavo Vilniaus universitete. Baigė Ekonomikos fakultetą, kuriame įgijo vadybos ir verslo administravimo bakalauro kvalifikacinį laipsnį. Nuo 2004 iki 2008 m. neakivaizdžiai studijavo Mykolo Romerio universitete, teisės bakalauras. 2007–2009 m. baigė ISM Vadybos ir ekonomikos universiteto tarptautinę magistrantūrą, įgijo rinkodaros ir vadybos magistro kvalifikacinį laipsnį.

2010–2015 metais ISM Vadybos ir ekonomikos universitete anglų kalba parengė ir 2015 m. rugsėjo 11 d. apgynė daktaro disertaciją tema „Alkoholio vartojimas prieštaringų visuomeninių ir asmeninių veiksnių kontekste” (), socialinių mokslų srities (vadybos krypties) daktaras.Jonavos rajono meras M. Sinkevičius apgynė daktaro disertaciją  Mokslinis vadovas – prof. Sigitas Urbonavičius (Vilniaus universitetas).Alkoholio vartojimas prieštaringų visuomeninių ir asmeninių veiksnių kontekste 

 Politinė veikla 
2005 m. Lietuvos jaunimo organizacijų tarybos (LiJOT) asamblėjoje išrinktas į Valstybinę jaunimo reikalų tarybą. 2006 m. Nacionalinės plėtros instituto Jaunimo tarptautinio bendradarbiavimo agentūros ekspertas. 2008 m. LiJOT viceprezidentas.ISM inf. 

2007–2016 m. ir 2019–2023 m. Jonavos rajono savivaldybės tarybos narys. 2008–2009 m. Jonavos rajono savivaldybės mero pavaduotojas, 2011–2016 m. ir 2019–2024 m. Jonavos rajono savivaldybės meras. Taip pat buvo Savivaldybių asociacijos vadovas, tačiau jo kadencija buvo sustabdyta dėl baudžiamosios bylos M. Sinkevičiaus atžvilgiu.

2016–2017 m. ūkio ministras. 2017–2019 m. UAB „Jonavos vandenys“ direktorius.

Nuo 2004 m. Lietuvos socialdemokratų partijos (LSDP) Jonavos rajono skyriaus narys, nuo 2013 m. skyriaus pirmininkas. Nuo 2015 m. LSDP pirmininko pavaduotojas. Nuo 2025 liepos laikinasis LSDP pirmininkas.

Laisvalaikio pomėgiai – sportas (lauko tenisas, bėgimas,Mindaugas Sinkevičius: „Pakviečiau ją šokti, ir susipažinom“  krepšinis);Jkml.lt anketa medžioklė, nardymas,Jonavos meras Mindaugas Sinkevičius: „Yra politikų, kurie neklysta. Aš klystu“ taip pat šokiai, knygos ir teatras (pasak jo paties).Mindaugo Sinkevičiaus CV 

 Baudžiamoji byla 
2025 m. kovo 5 d. Lietuvos Aukščiausiasis Teismas pateikė galutinį sprendimą šioje byloje ir panaikino baudžiamąją bylą Mindaugui Sinkevičiui.

Lietuvos Aukščiausiasis Teismas, paneigdamas abiejų instancijų teismų padarytas išvadas, konstatavo, kad žemesnės instancijos teismai netinkamai taikė ir aiškino piktnaudžiavimo (BK 228 straipsnio 2 dalis) sudėties būtinąjį požymį – didelę žalą. M. Sinkevičiui inkriminuoti pažeidimai buvo siejami tik su bendrųjų elgesio normų, keliamų politikui ir valstybės pareigūnui, susijusių su viešųjų ir privačių interesų derinimo valstybės tarnyboje, Valstybės politikų elgesio kodekso bendrųjų nuostatų pažeidimais, nesilaikymu, už šiuos nustatyta ir drausminė (tarnybinė) atsakomybė; kaltinimai jam buvo pateikti tik kaip savivaldybės tarybos nariui, o didelės neturtinio pobūdžio žalos požymis nustatytas vertinant visas tuo metu M. Sinkevičiaus pareigas (meras, Savivaldybių asociacijos prezidentas) ir jo politinį svorį visuomenėje; neatsižvelgta į tai, kad savivaldybėje buvo nustatytas ne tik išlaidų kompensuotinomis pripažinimo mechanizmas, bet ir nepagrįstomis pripažintų ir išmokėtų išlaidų kompensavimo tvarka, ir ja pasinaudota nebuvo. Be to, M. Sinkevičiui per ketverius metus nepagrįstai išmokėtų kompensuojamų išlaidų suma yra daug mažesnė nei kasacinio teismo praktikoje nurodoma didelė turtinė žala, kuri paprastai siejama su žala, viršijančia 250 MGL (12 500 Eur).

Atsižvelgdama į tai, teisėjų kolegija konstatavo, kad M. Sinkevičiaus veiksmai neperžengė drausminio (tarnybinio) nusižengimo ribų, nes nagrinėjamoje byloje nebuvo objektyviai nustatytos aplinkybės, patvirtinančios, kad M. Sinkevičiaus veiksmai atitinka piktnaudžiavimo, kaip nusikalstamos veikos, pavojingumo laipsnį ir pobūdį ir jais buvo padaryta didelė neturtinė žala savivaldybės administracijai ir valstybei. Kartu teisėjų kolegija pažymėjo, kad kiti jam inkriminuoti nusikalstami veiksmai – turto pasisavinimas ir dokumentų klastojimas (BK 183 straipsnio 1 dalis, 300 straipsnio 1 dalis) – nėra pavojingi baudžiamųjų įstatymų požiūriu ir neužtraukia baudžiamosios atsakomybės, nes nagrinėjamu atveju buvo teisinės sąlygos savivaldybės administracijai turtinių padarinių išvengti (nustatyti kontrolės mechanizmų savivaldybėje trūkumai), o jų atsiradus, nebuvo kliūčių juos kompensuoti civilinėmis teisinėmis priemonėmis. Tai nagrinėjamoje byloje ir buvo padaryta – visos neteisėtai gautos išmokos grąžintos dar iki pradedant teisminį tyrimą.

Taigi Lietuvos Aukščiausiasis Teismas konstatavo, kad nagrinėjamoje baudžiamojoje byloje teismai netinkamai taikė baudžiamąjį įstatymą, nepagrįstai pripažino M. Sinkevičių kaltu ir nuteisė jį pagal BK 228 straipsnio 2 dalį, 183 straipsnio 1 dalį ir 300 straipsnio 1 dalį. Dėl to pirmosios ir apeliacinės instancijos teismų procesiniai sprendimai panaikinti ir baudžiamoji byla M. Sinkevičiui nutraukta.

2025 m. kovo 5 d. nutartis baudžiamojoje byloje Nr. 2K-47-648/2025 (aktyvi nuoroda). Ši Lietuvos Aukščiausiojo Teismo nutartis yra galutinė ir neskundžiama.

 Šeima 
2017 m. birželį vedė Aistę Plūkaitę.Ministro sūnus ir Jonavos meras M. Sinkevičius: „Gyvenu nuo algos iki algos“ 

Tėvas – Rimantas Sinkevičius (g. 1952 m.) – politikas.

Motina – Ligita Sinkevičienė (g. 1958 m.) – valstybės tarnautoja, Aplinkos apsaugos agentūros Bendrųjų reikalų skyriaus vyriausioji specialistė; buvusi AB „Achema" inžinierė technologė.

Sesuo Rūta Jasilionė (g. 1987 m.), advokatų kontoros „Valiūnas ir partneriai Ellex" advokato padėjėja.

 Šaltiniai 

 Nuorodos 

 Asmeninis Mindaugo Sinkevičiaus tinklalapis

|-

Kategorija:Jonavos vicemerai
Kategorija:Jonavos merai
Kategorija:Lietuvos ūkio ministrai